รถคันแรก
โครงการรถคันแรกที่ให้สิทธิรับเงินคืน 1 แสนบาท ดำเนินการมาได้แค่ 1 ปีเศษ ก็เริ่มมีปัญหา
21 มี.ค. 2556

โครงการรถคันแรกที่ให้สิทธิรับเงินคืน 1 แสนบาท ดำเนินการมาได้แค่ 1 ปีเศษ ก็เริ่มมีปัญหา 
เมื่อปรากฏว่าผู้ที่ได้สิทธิรอบแรกกว่า 2,000 ราย ต้องออกจากโครงการรถคันแรก เพราะผิดเงื่อนไข
หลายคนสงสัยว่า การผิดเงื่อนไขโครงการรถคันแรกเป็นอย่างไร
กรมสรรพสามิตกำหนดกรอบไว้ 2 กรณีใหญ่ คือ ทำผิดเงื่อนไขไม่ต้องคืนเงิน กับทำผิดเงื่อนไขแล้วต้องคืนเงิน
กรณีที่ทำผิดเงื่อนไขและไม่ต้องนำเงินมาคืน ประกอบด้วย 1.ได้รับเงินคืนแล้ว ถึงแก่กรรมก่อน 5 ปี ไม่ต้องคืนเงิน แต่หากเสียชีวิตก่อน 1 ปีที่จะได้เงินคืน จะไม่ได้สิทธิรับเงิน
2.โอนสิทธิให้ลีสซิงข้ามไฟแนนซ์
3.รีไฟแนนซ์ แต่เจ้าของยังเป็นชื่อของตัวเองไม่เสียสิทธิ
ขณะที่กรณีผิดเงื่อนไขแล้วต้องคืนเงินให้กรมสรรพสามิต ประกอบด้วย 1.ออกจากโครงการก่อน 5 ปี 
2.ผู้เช่าซื้อบอกเลิกสัญญา เช่น ผ่อนไม่ได้ตามกำหนด ซึ่งไฟแนนซ์ต้องนำรถไปขาย มีส่วนเกินต้องจ่ายให้สรรพสามิต หากไม่ครบต้องดำเนินการทวงต่อไป
3.รถเกิดอุบัติเหตุ ภัยพิบัติ ผู้ซื้อไม่ประสงค์ใช้ต่อ
4.รถสูญหาย